wickkiey/tamil-wikipedia-chunked huggingface dataset:
# கா. வை. சுப்பிரமணிய ஐயர்

## தொழில்

சுப்ரமணிய அய்யர் 1906 முதல் 1932 வரை அரசாங்க கல்வெட்டு ஆசிரியராகப் பணியாற்றினார். இவர் தென்னிந்தியக் கல்வெட்டுகள் தொகுதிகள் VI, VII மற்றும் VIIIஐத் திருத்தி *எபிகிராஃபியா இண்டிகாவுக்காக* எழுதினார். இவர் எழுதிய பல ஆய்வுக் கட்டுரைகள் "எப்பிகிராபியா இன்டிக்கா" என்னும் இந்தியக் கல்வெட்டுயியல் சஞ்சிகையில் வெளிவந்துள்ளன. தமிழ்நாட்டில் கிடைத்த பண்டைக்காலத்தைச் சேர்ந்த தமிழ்ப் பிராமிக் கல்வெட்டுக்களின் ஆய்வுகளில் இவர் முன்னோடியாகத் திகழ்ந்தார். திருவிதாங்கூர் தொல்லியல் வரிசையின் இரண்டாம், மூன்றாம், நான்காம் தொகுதிகளுக்கும் இவர் ஆசிரியராக இருந்துள்ளார். "பண்டைய தக்காணத்தின் வரலாற்றுக் குறிப்புகள்" (Historical Sketches of Ancient Dekhan) என்னும் ஒரு ஆய்வு நூலையும் இவர் எழுதி வெளியிட்டார். இது மூன்று தொகுதிகளைக் கொண்டது.  
தமிழ்க் குகை கல்வெட்டுகள் பற்றிய ஆராய்ச்சியிலும் இவருக்கு முக்கியப் பங்கு உண்டு. இவர் தமிழ்க் கல்வெட்டுகளின் தந்தை என்றழைக்கப்படுகிறார்.  
1938ஆம் ஆண்டில், பண்டைய தெக்கானின் வரலாற்று ஓவியங்கள் தொகுதி-3 எனும் படைப்பை வெளியிட்டார்.
# கா. வை. சுப்பிரமணிய ஐயர்

## படைப்புகள்

-
-
# சீமா குமரி

**சீமா குமாரி** (*semma kumari*) ஓர் இந்திய அரசியல்வாதியாவார். இவர், தற்போது பாரதிய ஜனதா கட்சியின் உறுப்பினராக உள்ளார்.
# சீமா குமரி

## சொந்த வாழ்க்கை

இவர், வினோத் குமார் என்பவரை மணந்தார்.
# சீமா குமரி

## அரசியல் வாழ்க்கை

குமாரி 2008 இல் இலகரி கிராமத்தின் தலைவராகத் தேர்ந்தெடுக்கப்பட்டார், 2012 இல் போவாவிலிருந்து பஞ்சாப் சட்டமன்றத்திற்கு தேர்ந்தெடுக்கப்பட்டார்.பட்டியலின சாதியினரும் பட்டியலின பழங்குடியினருக்காகான வேட்பாளர்களுக்காக ஒதுக்கப்பட்ட ஒரு தொகுதியாகும். தேர்தல் பிரமாணப் பத்திரத்தில் இவர் அறிவித்த சொத்துக்களின் அடிப்படையில் 2012இல் மாநிலத்தின் ஏழ்மையான சட்டமன்ற உறுப்பினர் என்று கூறப்பட்டது. ஆனால். 2017 க்குள் கிட்டத்தட்ட 30 மடங்கு வளர்ந்தது. போவாவில் தனது இடத்தை இந்திய தேசிய காங்கிரசின் ஜோகிந்தர் பாலிடம் இழந்தார்.
# வே. இலெ. எத்திராசு

**வேலூர் இலெட்சுமணசுவாமி முதலியார் எத்திராசு** (*Vellore Lakshmanaswamy Mudaliar Ethiraj*, 18 ஜூலை 1890- 18 ஆகஸ்ட் 1960) இந்திய வழக்கறிஞர் மற்றும் பரோபகாரர் ஆவார். இவர் இந்தியாவின் சென்னையில் எத்திராஜ் மகளிர் கல்லூரியின் நிறுவனர். பிரித்தானியாவின் இந்தியப் பேரரசின் அரசு வழக்குரைஞராக நியமிக்கப்பட்ட முதல் இந்தியர் இவராவார். இவர் மெட்ராஸ் பார் கழகத்தின் தலைவராகவும் பணியாற்றினார்.  
எத்திராசு ஜூலை 18 1890ஆம் ஆண்டு வேலூரின் வளமான பிரபுத்துவ குடும்பத்தில் பிறந்தார். இவர் லெட்சுமணசாமி மற்றும் அம்மாயி அம்மாளின் ஒரே குழந்தையாவார். எத்திராசு சென்னை மாநிலக் கல்லூரியில் இளங்கலை பட்டம் பெற்றார். பின்னர் டப்ளின் பல்கலைக்கழகத்தில் சட்ட பட்டம் பெற்றார் .  
எத்திராசின் வழக்கறிஞர் தொழில் வழக்கு வெற்றிகளில் ஒன்று லட்சுமிகாந்தன் கொலை வழக்கு. இவர் தமிழ் நடிகர்கள் எம்.கே. தியாகராஜா பாகவதர் மற்றும் என்.எஸ்.கிருஷ்ணன் ஆகியோரை பாதுகாப்பதற்காக வெற்றிகரமாகப் போராடினார். இவரது வாதத்தை சே. ப. இராமசுவாமி "20ஆம் நூற்றாண்டின் அற்புதம்" என்று விவரித்தார்.
# ஜெயந்தி தலால்

**ஜெயந்தி கேலாபாய் தலால்** (*Jayanti Ghelabhai Dalal*) (18 நவம்பர் 1909 - 24 ஆகஸ்ட் 1970) ஓர் இந்திய எழுத்தாளரும், நூல் வெளியீட்டாளரும், மேடை நடிகரும், இயக்குநரும், அரசியல்வாதியும் ஆவார். நாடக அமைப்பாளரின் குடும்பத்தில் பிறந்து, இந்தியா சுதந்திரம் பெற்ற காலத்திலும் அதற்குப் பின்னரும் அரசியலில் ஈடுபட்ட இவர் சமூகவுடைமையாலும், காந்திய தத்துவத்தாலும் ஈர்க்கப்பட்டார். இவர் தனிநபர் நாடகங்கள், சிறுகதைகள், திருத்தப்பட்ட வெளியீடுகள் ஆகியவற்றை எழுதினார்.
# ஜெயந்தி தலால்

## வாழ்க்கை

ஜெயந்தி தலால், 1909 நவம்பர் 18 அன்று அகமதாபாத்தில் பிறந்தார். இவரது தந்தை கேலாபாய் தேசி நாடக சமாஜ் என்ற நாடகக் குழுவின் அமைப்பாளராக இருந்தார். எனவே இவர் கல்வியை பல்வேறு இடங்களில் பெற்றார். 1925இல் மெட்ரிகுலேசன் முடித்த இவர் மேலதிக படிப்புகளுக்காக குஜராத் கல்லூரியில் சேர்ந்தார். அவர் இந்திய விடுதலை இயக்கத்தில் பங்கேற்றதால் 1930ஆம் ஆண்டில் இளங்கலை பட்டப்படிப்பின் போது படிப்பை கைவிட்டுவிட்டார்.  
இவர் 1939இல் பதிப்பகத்தைத் தொடங்கினார். தான் இறக்கும் வரை வெளியிட்டு வந்தார். 1956ஆம் ஆண்டில் மகாகுஜராத் இயக்கத்தில் ஈடுபட்ட அவர் இந்துலால் யாக்னிக் என்பவருக்கு உதவினார். மேலும், அந்தக் காலகட்டத்தில் தினமும் நவகுஜரத்தை வெளியிட்டார். 1957 இல் பம்பாய் மாநில சட்டமன்றத்திற்கு தேர்ந்தெடுக்கப்பட்டார். 1962இல், மீண்டும் போட்டியிட்டார். ஆனால் தேர்தலில் தோற்றார். ஆகஸ்ட் 24, 1970 அன்று அகமதாபாத்தில் இறந்தார்.  
தனது அரசியல் வாழ்க்கையுடன், இரங்மண்டல் என்ற தொழில்முறை நாடகக் குழுவையும் இயக்கி நடித்து வந்தார்.
# ஜெயந்தி தலால்

## விருதுகள்

1959 ஆம் ஆண்டில் இவருக்கு இரஞ்சித்ராம் சுவர்ண சந்திரக் விருதும் , இலக்கியத் துறையில் செய்த பங்களிப்பிற்காக நர்மத் சுவர்ண சந்திரக் விருதும் வழங்கப்பட்டது.
# பன்சிலால்

**பன்சிலால் லெகா** (*Bansi Lal Legha*) (26 ஆகஸ்ட் 1927 - 28 மார்ச் 2006) ஓர் இந்திய சுதந்திர ஆர்வலரும், மூத்த காங்கிரசுத் தலைவரும், அரியானாவின் முன்னாள் முதல்வரும், இந்தியாவின் முன்னாள் பாதுகாப்பு மந்திரியும் ஆவார். இவர், நவீன அரியானாவின் கட்டிடக் கலைஞராக பலராலும் கருதப்பட்டார். பன்சி லால் அரியானாவின் புகழ்பெற்ற லால் என்ற பெயரைக்கொண்ட மூவரின் ஒரு பகுதியாக இருந்தார். அதில் அரியானாவின் முக்கிய அரசியல் குடும்பங்களை உருவாக்க்கிய தேவிலால் , பஜன்லால் ஆகியோர் அடங்குவர்.
# பன்சிலால்

## சட்டமன்றம்

பன்சிலால் அரியானா மாநில சட்டமன்றத்திற்கு ஏழு முறை தேர்ந்தெடுக்கப்பட்டார். 1967இல் தோசாம் சட்டமன்றத் தொகுதியிலிருந்து முதல் முறையாக வெற்றி பெற்றார். அரியானாவின் முதல்வராக மூன்று முறை பணியாற்றினார் (1968-75, 1986-87, , 1996-99. 1975 -1977). அவசர காலத்தில் முன்னாள் பிரதமர் இந்திரா காந்திக்கும் அவரது மகன் சஞ்சய் காந்திக்கும் நெருங்கிய நம்பிக்கையாளராக இவர் கருதப்பட்டார்.
# பன்சிலால்

## பாராளுமன்றம்

இவர் திசம்பர் 1975 முதல் மார்ச் 1977 வரை இந்தியாவின் பாதுகாப்பு அமைச்சராக பணியாற்றினார். மேலும் 1975 இல் மத்திய அரசில் துறை இல்லாத அமைச்சராக சிலகாலம் பணியாற்றினார். இரயில்வே மற்றும் போக்குவரத்து ஆகிய துறைகளையும் வகித்தார்.  
இவர் 1996 இல் இந்திய தேசிய காங்கிரசிலிருந்து பிரிந்த பின்னர் அரியானா விகாஸ் கட்சியை அமைத்தார். 2004இல் காங்கிரசுக்கு மீண்டும் திரும்பிய இவர், 2005 சட்டமன்றத் தேர்தலில் வெற்றிபெறு ஆட்சியமைக்க காங்கிரசுக்கு உதவினார்.
# பன்சிலால்

## இறப்பு

பன்சிலால் புது தில்லியில் மார்ச் 28, 2006 அன்று தனது 79 வயதில் இறந்தார்.
# செபு மாகாணம்

**செபு** (/ sɛˈbuː /), அல்லது அதிகாரப்பூர்வமாக **செபு மாகாணம்** (செபுவானோ: *Lalawigan sa Sugbo*; தகலாகு: *Lalawigan ng Cebu*), மத்திய விசயாசு (மண்டலம் VII) பிராந்தியத்தில் அமைந்துள்ள பிலிப்பைன்சின் ஒரு மாகாணமாகும், இம்மாகாணமானது ஒரு முக்கிய தீவு மற்றும் சுற்றியுள்ள 167 தீவுகள் மற்றும் சிறுதீவுகள் ஆகியவற்றைகொண்டுள்ளது. அதன் தலைநகரம், "தென்னகத்தின் அரசி" என்றழைக்கப்படும், செபு நகரம் ஆகும். இந்நகரம் பிலிப்பைன்சின் மிக பழமையான நகரமும் முதல் தலைநகரமும் ஆகும். இது மாகாண அரசாங்கத்திலிருந்து அரசியல் ரீதியாக தற்சார்புடையதாக உள்ளது.  
செபு பெருநகர பகுதி அல்லது மெட்ரோ செபு என்பது பிலிப்பைன்சில் (மெட்ரோ மணிலாவுக்குப் பிறகு) இரண்டாவது பெரிய பெருநகரப் பகுதியாகும், இப்பகுதி செபு நகரத்துடன் இணைந்து, விசயாசு பிராந்தியத்தில் வணிக, வர்த்தக , கல்வி மற்றும் தொழில்துறையின் முக்கிய மையமாக உள்ளது. பிலிப்பைன்சில் மிகவும் வளர்ந்த மாகாணங்களில் ஒன்றாக இருப்பதால், கடந்த பத்தாண்டுகளில் இது வணிக செயலாக்க சேவைகள், சுற்றுலா, கப்பல் போக்குவரத்து, தளபாடங்கள் தயாரித்தல் மற்றும் கனரக தொழில் ஆகியவற்றிற்கான உலகளாவிய மையமாக மாறியுள்ளது. மாக்டன் தீவில் அமைந்துள்ள மாக்டன்-செபு பன்னாட்டு வானூர்த்தி நிலையம் பிலிப்பைன்சின் இரண்டாவது பரபரப்பான வானுர்த்தி நிலையமாகும்.
# செபு மாகாணம்

## வரலாறு

"செபு" என்ற பெயர் பழைய செபுவானோவிலிருந்து வந்தது: **சிபு** (*sibu*) அல்லது **சிபோ** (*sibo*) ("வர்த்தகம்"), இது *sinibuayng hingpit* (வர்த்தகத்திற்கான இடம் ) என்பதன் சுருக்கப்பட்ட வடிவம். இது முதலில் செபு நகரத்தின் பண்டைய துறைமுகங்களை குறிக்க பயன்படுத்தப்பட்டது. 13 முதல் 16 ஆம் நூற்றாண்டுகளுக்கு இடையில் வணிகர்களால் ஹெபு, ஸிபுய், சுபு அல்லது செபு ஆகிய பெயர்களால் வழங்கப்பட்டது. சுக்பு அல்லது சுக்போ எனும் பெயர், பழைய செபுவானோ வார்த்தையிலிருந்து "எரிந்த பூமி" அல்லது "பெரிய தீ" என்பதிலிருந்து பெறப்பட்டது.  
எசுப்பானியர்களின் வருகைக்கு முன்னர் செபுவில் செபு அரசகம் எனும் அரசு ஆண்டு வந்தது. சுமாத்ராவை தீவை வெற்றி கொண்ட சோழ வம்சாவளியைச் சார்ந்த தமிழ் இளவரசரான ஸ்ரீ லுமே அல்லது இளவரசர் லுமயாவால் இந்த அரசாங்கம் தோற்றுவிக்கப்பட்டது. உள்ளூர் அரசுகளை அடிபணியச் செய்வதற்கு பயணப் படைகளுக்கு ஒரு தளத்தை அமைப்பதற்காக சோழ பேரரசரால் அனுப்பப்பட்ட அவர், செபுவை அடைந்த பின்னர் கிளர்ந்தெழுந்து தனக்கென்று ஒரு சுதந்திர அரசை நிறுவினார்.  
பின்னர் 1521 இல் போர்த்துகீசிய மாலுமி **பெர்டினண்ட் மகலனின்** வருகை, எசுப்பானிய முற்றாய்வு மற்றும் காலனித்துவத்தின் துவக்கமாக அமைந்தது.  
ஐரோப்பாவிலிருந்து மேற்கு நோக்கி பயணிப்பதன் மூலம் மலுக்கு தீவுகளை அடைந்துவிடலாம் என்ற தன் திட்டத்திற்கு போர்த்துக்கல் மன்னர் முதலாம் மானுவல் இசைவளிக்காததால், தனது சேவைகளை எசுப்பானிய மன்னர் முதலாம் சார்லசுக்கு மகலன் வழங்கினார். அதனால் கி.பி. 1519 ஆம் ஆண்டு , செப்டம்பர் திங்கள் 20 ஆம் நாள், அமெரிக்கா மற்றும் பசிபிக் பெருங்கடல் வழியாக தென்கிழக்கு ஆசியாவை சென்றடைய , எசுப்பானியாவின் சான் லேகர் தே பாரமெடா கோட்டையிலிருந்து ஐந்து கப்பல்களில் 250 பேருடன் மகலன் புறப்பட்டார். நீண்ட பயணத்திற்கு பின் கி.பி. 1521 ஆம் ஆண்டு மார்ச்சு திங்கள் 16 ஆம் நாள் பிலிப்பைன்சு நாட்டை வந்தடைந்தனர் . செபுவிற்குப் பயணம் செய்தால் வணிகம் செய்து பொருளீட்ட முடியும் என .. மசாவா பிரதேசத்தின் மன்னரான கோலாம்பு அறிவுருத்தவே, செபு நோக்கி கப்பல்களை செலுத்தினர்.  
தனது மொழிபெயர்ப்பாளராக மலாக்காவை சேர்ந்த என்ரிக்கு என்பவருடன் மகலன், செபூ நகரத்தில் நுழைந்து, செபு மன்னரான அரசர் ஹுமபோனுடன் நட்பு கொண்டார், மேலும் எசுப்பானிய மன்னர் சார்லசுடன் நட்பு கொள்ளும்படி செபு மக்களையும் வற்புறுத்தினார்.
# செபு மாகாணம்

## சுற்றுலா

செபு நகரம் பிலிப்பைன்சின் ஒரு குறிப்பிடத்தக்க கலாச்சார மையமாகும். எசுப்பானிய மற்றும் உரோமன் கத்தோலிக்க கலாச்சாரத்தின் முத்திரை மிக தெளிவாக செபு நகரமெங்கும் பதிந்திருக்கிறது. . வரலாற்று முக்கியத்துவம் வாய்ந்த பல காட்சிகள் இம்மாகாணம் முழுவதும் உள்ளன.
# எஸ். எஸ். என். அரசு மேல்நிலைப் பள்ளி, கொம்மடிக்கோட்டை

**கொம்மடிக்கோட்டை எசு. எசு. என். அரசு மேல்நிலைப் பள்ளி** (*S. S. N. Government Higher Secondary School, Kommadikottai*) இந்தியாவின் தமிழ்நாடு மாநிலம் தூத்துக்குடி மாவட்டம், சாத்தான்குளம் வட்டத்தில் அமைந்துள்ளது. கொம்மடிக்கோட்டை எனும் ஊரில் அமைந்துள்ள இந்த அரசு மேல்நிலைப் பள்ளியில் சுமார் 6 ஏக்கர் பரப்பளவில் மிகப்பெரிய விளையாட்டுத் திடல் அமைந்துள்ளது. பள்ளி நூலகத்தில் 2293 புத்தகங்கள் உள்ளன.
# எஸ். எஸ். என். அரசு மேல்நிலைப் பள்ளி, கொம்மடிக்கோட்டை

## பிரிவுகள்

ஆறாம் வகுப்பு முதல் 12 ஆம் வகுப்பு வரை மாணவர்களுக்கு இங்கு கல்வி போதிக்கப்படுகிறது. 11 மற்றும் 12 வகுப்புகளில் கணிதம், உயிரியல், வேதியியல், இயற்பியல் பாடங்கள் ஒரு பிரிவாகவும், கணினி அறிவியல், வேதியியல், இயற்பியல், கணிதம் என ஒரு பிரிவாகவும், கணினி பயன்பாடுகள், பொருளியல், வணிகவியல், கணக்கு பதவியல் என ஒரு பிரிவாகவும் மூன்று வகுப்புகளில் மாணவர்களுக்கு வகுப்புகள் நடைபெறுகின்றன.
# எஸ். எஸ். என். அரசு மேல்நிலைப் பள்ளி, கொம்மடிக்கோட்டை

## சிறப்புகள்

2021 ஆம் ஆண்டு மாவட்ட அளவில் நடைபெற்ற கட்டுரைப்போட்டியில் கொம்மடிக்கோட்டை எசு. எசு. என். அரசு மேல்நிலைப் பள்ளியில் படித்த 9 ஆம் வகுப்பு மாணவி மாவட்ட அளவில் இரண்டாமிடம் பிடித்து சிறப்பிடம் பெற்றார்
# விக்கிப்பீடியா:Statistics/weekly/4-Jul-2021
| 317 | 2409:4072:60A:F72F:AE79:E035:105C:CB2B | 0 | 1 | 0 | 0 | 0 | 0 | 0 | 1 | 0 |  |
| 318 | 2402:1980:829F:9B24:0:0:0:1 | 0 | 1 | 0 | 0 | 0 | 0 | 0 | 1 | 0 |  |
| 319 | 212.104.237.17 | 0 | 1 | 0 | 0 | 0 | 0 | 0 | 1 | 36 |  |
| 320 | 2001:8F8:1161:FF65:FDF5:B32E:EDEF:F48A | 0 | 1 | 0 | 0 | 0 | 0 | 0 | 1 | 34 |  |
| 321 | कन्हाई प्रसाद चौरसिया | 0 | 1 | 0 | 0 | 0 | 0 | 0 | 1 | 43 |  |
| 322 | 1.38.57.32 | 0 | 1 | 0 | 0 | 0 | 0 | 0 | 1 | 0 |  |
| 323 | Elvorix | 0 | 1 | 0 | 0 | 0 | 0 | 0 | 1 | 0 |  |
| 324 | Kailash PL | 0 | 0 | 0 | 0 | 0 | 0 | 1 | 1 | 0 |  |
| 325 | Ramana Jatinbabu | 0 | 1 | 0 | 0 | 0 | 0 | 0 | 1 | 58 |  |
| 326 | 2409:4072:6497:DE8:2157:CB02:D984:9CDD | 0 | 1 | 0 | 0 | 0 | 0 | 0 | 1 | 237 |  |
| 327 | 2409:4072:6C86:92B5:2DBA:D11F:5A40:AAFC | 0 | 1 | 0 | 0 | 0 | 0 | 0 | 1 | 0 |  |
| 328 | Sobanbabu.b | 0 | 1 | 0 | 0 | 0 | 0 | 0 | 1 | 0 |  |
| 329 | Manimaran96 | 0 | 1 | 0 | 0 | 0 | 0 | 0 | 1 | 337 |  |
| 330 | M. Pandeeswri7373 | 0 | 0 | 0 | 0 | 0 | 0 | 1 | 1 | 0 |  |
| 331 | 37.210.98.230 | 0 | 1 | 0 | 0 | 0 | 0 | 0 | 1 | 0 |  |
| 332 | Arunthanumalayan | 0 | 1 | 0 | 0 | 0 | 0 | 0 | 1 | 3974 |  |
| 333 | 175.157.234.208 | 0 | 1 | 0 | 0 | 0 | 0 | 0 | 1 | 0 |  |
| 334 | 2409:4072:6C9A:EC4:0:0:190A:504 | 0 | 1 | 0 | 0 | 0 | 0 | 0 | 1 | 0 |  |
| 335 | 2401:4900:232C:D137:6C7B:9D68:2FEF:4187 | 0 | 1 | 0 | 0 | 0 | 0 | 0 | 1 | 1 |  |
| 336 | Rajathi 123 | 0 | 1 | 0 | 0 | 0 | 0 | 0 | 1 | 4758 |  |
| 337 | 117.249.231.0 | 0 | 1 | 0 | 0 | 0 | 0 | 0 | 1 | 0 |  |
| 338 | 2409:4072:6C86:92B5:47AC:E2F8:5ECD:5E7C | 0 | 1 | 0 | 0 | 0 | 0 | 0 | 1 | 123 |  |
| 339 | 2401:4900:1733:B588:A7BB:8797:3EDB:C6E1 | 0 | 1 | 0 | 0 | 0 | 0 | 0 | 1 | 8 |  |
| 340 | 2402:4000:2080:6B4:E96D:2FBC:F0FC:B9EB | 0 | 1 | 0 | 0 | 0 | 0 | 0 | 1 | 13 | } |
# பி. செகநாத தாசு

**பி. செகநாத தாசு** (*B. Jagannadha Das*)(பிறப்பு: ஜூலை 27, 1893) என்பவர் ஒரிசா உயர்நீதிமன்றத்தின் இரண்டாவது தலைமை நீதிபதியும், இந்திய உச்ச நீதிமன்ற நீதிபதியும் ஆவார்.
# பி. செகநாத தாசு

## தொழில்

செகநாத தாசு 1893இல் பெர்காம்பூரில் பிறந்தார். பெர்காம்பூர், கல்லிகோட்டி கல்லூரி மற்றும் சென்னை, மாநிலக் கல்லூரியில் கணிதத்தில் முதல் வகுப்பில் தேர்ச்சி பெற்றார். பின்னர் சென்னை, சட்டக் கல்லூரியில் சட்டத்தில் முதுநிலைப் பட்டம் பெற்றார். மதராசு உயர்நீதிமன்றத்தில் வழக்கறிஞராகப் பயிற்சிபெற்றார். தாசு 1921இல் இந்தியத் தேசிய காங்கிரசில் சேர்ந்தார். மகாத்மா காந்தியுடன் தேசியவாத இயக்கம், சமூகப் பணிகளில் பங்கேற்றார். இவர் ஜூலை 26, 1948இல் ஒரிசா உயர்நீதிமன்றத்தின் கூடுதல் நீதிபதியாக நியமிக்கப்பட்டார். பின்னர் இந்த உயர்நீதிமன்றத்தின் தலைமை நீதிபதியாக 1951 அக்டோபர் 31 அன்று பதவி உயர்த்தப்பட்டார். செகநாத தாசு 1953இல் இந்திய உச்சநீதிமன்றத்தின் நீதிபதியாகப் பதவியேற்றார். பின்னர் வயது முதிர்வு காரணமாக 26 ஜூலை 1958இல் ஓய்வு பெற்றார்.
# அருந்ததி (நடிகை)

**அருந்ததி** (பிறப்பு பத்மா; 3, மார்ச், 1994), என்பவர் ஒரு இந்தியத் திரைப்பட நடிகையாவார். குறிப்பாக இவர் தமிழ் மற்றும் கன்னடத் திரைப்படங்களில் தோன்றியுள்ளார். அருந்ததி தமிழ்த் திரைப்படத்துறையில் எஸ். ஏ. சந்திரசேகர் தயாரித்த வெளுத்து கட்டு (2013) படத்தின் வழியாக அறிமுகமானார், இவருக்கு அருந்ததி என்ற திரைப் பெயரை எஸ். ஏ. சந்திரசேகர் கொடுத்தார். அதன் பிறகு போடிநாயக்கனூர் கணேசன் (2011), சுண்டாட்டம் (2014, அக்ரஜா (2014), நேற்று இன்று (2014), நாய்கள் ஜாக்கிரதை (2014), தொட்டால் தொடரும் (2015), *அர்த்தநாரி* (2016), காலா (2018) உள்ளிட்ட ஏராளமான தமிழ் படங்களில் முக்கிய கதாபாத்திரங்களில் நடித்தார் .  
2014 அருந்ததி கன்னட படமான அக்ரஜா என்ற படத்தில் ஒரு சிறப்புத் தோற்றத்தில் தர்ஷனுடன் நடித்தார். மேலும் சிபி சத்யராஜுக்கு ஜோடியாக நகைச்சுவை-பரபரப்பூட்டும் படமான நாய்கள் ஜாக்கிரதை (2014) திரைப்படத்துக்குப் பிறகு தமன் குமார் உடன் தமிழ் காதல் பரபரப்பூட்டும் திரைப்படமான தொட்டால் தொடரும் படத்தில் நடித்தார். 2018 ஆம் ஆண்டில் இவர் காலாவில் நடித்தார்.
# அருந்ததி (நடிகை)

## ஆரம்ப கால வாழ்க்கை

அருந்ததி இந்திய ஒன்றியம், கர்நாடகத்தின் பெங்களூருவில் வெங்கடசாமி, கீதா இணையருக்கு பிறந்தார். இவருக்கு யோகேஷ் என்ற தம்பி உள்ளார். பெங்களூரில் உள்ள பாபு கம்போஸ்ட் பி.யூ கல்லூரியில் தனது பி.யு.சி படிப்பை முடித்தார். பின்னர் பெங்களூரில் விமான பணிப் பெணுக்கான பயிற்சி வகுப்பில் இணைந்தார்.
# அருந்ததி (நடிகை)

## தொழில்

மாணவியாக இருந்த இவரை இயக்குநரும் தயாரிப்பாளருமான எஸ். ஏ. சந்திரசேகர் ஒரு கோவிலில் கண்டு இவரை அணுகி, வெளுத்துக் கட்டு என்ற தனது படத்தில் இவருக்கு ஒரு முக்கியப் பாத்திரத்தை வழங்கினார். இவரது நடிப்பை விமர்சகர்கள் பாராட்டியிருந்தாலும், படமானது வணிக ரீதியாக சராசரி வசூலையே ஈட்டியது.  
எஸ். ஏ. சந்திரசேகர் இவருக்கு அருந்ததி என்ற திரைப் பெயரைக் கொடுத்தார், அதை அப்போது தமிழ் திரையுலகம் ஏற்றுக்கொண்டது. இவர் தனது பாத்திரங்களைத் தேர்ந்தெடுப்பதில் கவனம் செலுத்தினார். இதன் விளைவாக போடிநாயக்கனுர் கணேசன் (2011) மற்றும் இஃப்ரானுக்கு ஜோடியாக சுண்டாட்டம் (2013) போன்ற படங்களில் நடிப்பதற்கு முன்பு சில படங்களை இவர் நிராகரித்தார். 2014 ஆம் ஆண்டு நேற்று இன்று படத்தில் பாலியல் தொழிலாளியாக மாறுவேடமிட்ட ஒரு காவல் அதிகாரியான ஒரு சவாலான பாத்திரத்தில் தோன்றினார். இந்த படம் வணிக ரீதியாக பெரிய அளவில் வெற்றிபெரவில்லை என்றாலும், இந்த படத்தில் நடித்ததற்காக பாராட்டப்பட்டார்.  
பின்னர் சிபி சத்யராஜுக்கு ஜோடியாக நகைச்சுவை-பரபரப்பூட்டும் திரைப்படமான நாய்கள் ஜாக்கிரதை (2014) திரைப்படத்தில் முக்கியக் கதாபாத்திரத்தில் நடித்தார். இந்த படம் வணிக ரீதியாக வெற்றி பெற்றது. மேலும் இவர் விமர்சகர்களிடமிருந்து நேர்மறையான விமர்சனங்களைப் பெற்றார் பின்னர் தமன் குமார் ஜோடியாக காதல் பரபரப்பூட்டும் திரைப்படமான தொட்டால் தொடரும் (2015) படத்தில் தோன்றினார். 2016 ஆம் ஆண்டில், வணிக ரீதியாக பெரிய தோல்வியைத் தழுவிய படமான *அர்த்தநாரி* என்ற அதிரடி படத்தில் பெண் கதாபாத்திரத்தில் நடித்தார். ஆனால் 2018 இல் காலா படத்தில் இவரது நடிப்பால் கவனிக்கப்பட்டார். தற்போது தயாரிப்பில் உள்ள முகாம் படத்தில் கதாநாயகியாக நடிக்க இவர் ஒப்பந்தம் செய்யப்பட்டுள்ளார்.
# அருந்ததி (நடிகை)

## திரைப்படவியல்

- *குறிப்பில் ஏதும் குறிப்பிட்டடாத படங்கள், எல்லாம் தமிழ் ஆகும்.*  
| 2009 | *வேடப்பன்* | தீபிகா |  |
| --- | --- | --- | --- |
| 2010 | *வெளுத்து கட்டு* | அருக்காணி |  |
| 2011 | *போடிநாயக்கனூர் கணேசன்* | சரஸ்வதி |  |
| 2013 | *ஆந்தர்யா* | அப்சரா | கன்னட படம் |
| 2013 | *சுண்டாட்டம்* | கலைவானி |  |
| 2014 | *நேற்று இன்று* | அகிலா |  |
| 2014 | *நாய்கள் ஜாக்கிரதை* | ரேணுகா |  |
| 2015 | *தொட்டால் தொடரும்* | மது |  |
| 2016 | *அர்த்தநாரி* | சத்யா |  |
| 2018 | *காலா* | காலாவின் மகள் |  |
| 2019 | *நம் வீட்டு பிள்ளை* | பாரியின் மனைவி |  |
| 2021 | *புதிய முகம்* | படப்பிடிப்பு |  |
# அருந்ததி (நடிகை)

## திரைப்படவியல்

### தொலைக்காட்சி

2017- கிராமத்தில் ஒரு நாள் (சன் தொலைக் காட்சி)
# கேரிசன் விளையாட்டரங்கம்

**கேரிசன் விளையாட்டரங்கம் (Garrison Ground) இந்தியாவின்** மேகாலயா மாநிலம் சில்லாங்கு நகரில் அமைந்துள்ள ஒரு பல்நோக்கு அரங்கமாகும். முக்கியமாக கால்பந்து, துடுப்பாட்டம் மற்றும் பிற விளையாட்டுகளுக்கான போட்டிகள் நடத்த இவ்வரங்கம் பயன்படுத்தப்படுகிறது. மேலும் இங்கு சில்லாங்கு லாஜாங்கு கால்பந்து கழகத்தின் உள்ளூர் ஐ-கூட்டிணைவு கால்பந்துப் போட்டிகள் நடைபெறுகின்றன.  
1964 ஆம் ஆண்டு அசாம் துடுப்பாட்ட அணி ஒன்றிணைந்த மாகாண துடுப்பாட்ட அணிக்கு எதிராக விளையாடியது முதல் 1989 ஆம் ஆண்டு வரை ஒற்றை ரஞ்சி கோப்பை போட்டிகள் கேரிசன் அரங்கத்தில் நடைபெற்றன. ஆனால் அதன் பின்னர் அரங்கம் முதல் தரமற்ற போட்டிகளை நடத்தி வருகிறது.
# அடோல்ப் வான் பேயர்

.  
**யோகன் பிரடெரிக் வில்லெம் அடோல்ஃப் வோன் பேயர்** (Johann Friedrich Wilhelm Adolf von Baeyer) ( ; 31 அக்டோபர் 1835 - 20 ஆகஸ்ட் 1917) ஒரு ஜெர்மன் வேதியியலாளர் ஆவார். இவர் இண்டிகோ என்றழைக்கப்படும் கருநீலச் சாயத்தைத் தொகுப்பு முறையில் தயாரித்தார்.வளைய சேர்மங்களுக்கான பெயரிடலை உருவாக்கினார் (இது பின்னர் நீட்டிக்கப்பட்டு கரிமப் பொருட்களைப் பெயரிடுதல் முறையின் ஒரு பகுதியாக ஏற்றுக்கொள்ளப்பட்டது). இவர் 1885 ஆம் ஆண்டில் பவேரியா பேரரசில் ஒரு மேன்மையான வகைப்பாட்டால் கௌரவிக்கப்பட்டார். 1905 ஆம் ஆண்டு வேதியியலுக்கான நோபல் பரிசு பெற்றவர் ஆவார்.
# மெக்பர்னியின் புள்ளி

**மெக்பர்னியின் புள்ளி** என்பது அடிவயிற்றின் வலது பக்கத்திற்கு மேலே உள்ள புள்ளியாகும் , இது முன்புற உயர்ந்த இலியாக் முதுகெலும்பிலிருந்து தொப்புள் (தொப்புள்) வரையிலான தூரத்தின் மூன்றில் ஒரு பங்கு ஆகும். இது குடல்வாலுக்கு மிகவும் அருகில் உள்ளது.
# மெக்பர்னியின் புள்ளி

## இடம்

மெக்பர்னியின் புள்ளி வலது முன்புற உயர்ந்த இலியாக் முதுகெலும்பிலிருந்து தொப்புள் (தொப்புள்) தூரத்தின் மூன்றில் ஒரு பங்கில் அமைந்துள்ளது. இந்த புள்ளி தோராயமாகக் குடல்வாலின் அடித்தளத்தின் மிகவும் பொதுவான இடத்தில் அமைந்துள்ளது. இங்கு இது பெருங்குடல் வாய் பகுதியுடன் இணைக்கப்பட்டுள்ளது.
# மெக்பர்னியின் புள்ளி

## மருத்துவ முக்கியத்துவம்

### குடல் அழற்சி

**மெக்பர்னியின் அடையாளம்** என அழைக்கப்படும் மெக்பர்னியின் புள்ளியில் ஆழ்ந்த வலி கடுமையான குடல் அழற்சியின் அறிகுறியாகும். அழுத்தம் செலுத்தப்படும்போது வயிற்றின் மேல் மையப்பகுதியில் ஏற்படும் குறிப்பிடப்படும் வலி மருத்துவ அறிகுறியாகும். இது ஆரோனின் அடையாளம் என்றும் அழைக்கப்படுகிறது. மெக்பர்னியின் புள்ளியின் வலி குறிப்பிட்ட பகுதி மட்டுமன்றி , வீக்கம் குடலின் உட்குழலுடன் மட்டுப்படுத்தப்படவில்லை என்பதைக் குறிக்கிறது. மேலும் வயிற்றறை உட்சுவரின் பின் இணைப்புடன் தொடர்பு கொள்ளும் இடத்தில் வயிற்றறை உட்சுவர் புறணி எரிச்சலூட்டுகிறது. மெக்பர்னியின் புள்ளியில் உள்ள வலி, கடுமையான குடல் அழற்சியின் பிந்தைய கட்டத்தினை தெரிவிக்கின்றது. இதனால், சிதைவு அதிகரிக்கும் வாய்ப்பு உள்ளது. பிற வயிற்றுச் செயல்முறைகள் சில நேரங்களில் மெக்பர்னியின் புள்ளியில் வலியினை ஏற்படுத்தும். எனவே, இந்த அடையாளம் மிகவும் பயனுள்ளதாக இருக்கிறது. ஆனால் கடுமையான குடல் அழற்சியைக் கண்டறிவதற்கு அவசியமில்லை அல்லது போதுமானதாக இல்லை. குடல்வாலுக்குரிய உடற்கூறியல் நிலைப்பாடு முற்றிலும் மாறி (உ.ம். ரெட்ரோசீகம் குடல்வால், பின்னால் ஒரு குடல்வால் பெருங்குடற்குடா ) குடல் பல சூழலில் மெக்பர்னியின் புள்ளியில் வலியினை ஏற்படுத்தாது. இந்த அடையாளம் பயன்படுத்தி பெரும்பாலான குடல்வால் அறுவைச் சிகிச்சைக்கு (லப்பிரச்கொப்பி குடல்வால் அறுவைச் சிகிச்சைக்கு மாறாக), மெக்பர்னியின் புள்ளியில் அறுவை செய்யப்படுகிறது செய்யப்படுகிறது.
# மெக்பர்னியின் புள்ளி

## மருத்துவ முக்கியத்துவம்

### சூடோனூரிஸ்ம்

பெருந்தமனியில் உள்ள ஒரு சூடோனூரிஸம் அறுவை சிகிச்சை மூலம் சிகிச்சை அளிக்கப்படலாம். மெக்பர்னியின் புள்ளிக்கும் அடிப்பகுதியில் விலாஇடைவெளிகளுகு இடையில் ஒரு கீறல் செய்யப்படுகிறது.
# மெக்பர்னியின் புள்ளி

## மருத்துவ முக்கியத்துவம்

### பெரிட்டோனியல் டயாலிசிஸ்

வயிற்றரை உட்சுவர் சிறுநீரகத் தூய்மிப்பில்வடிகுழாயைச் செருக மெக்பர்னியின் புள்ளி பயனுள்ள தளமாக உள்ளது.
# மெக்பர்னியின் புள்ளி

## வரலாறு

மெக்பர்னியின் புள்ளிக்கு அமெரிக்க அறுவை சிகிச்சை நிபுணர் சார்லஸ் மெக்பர்னியின் (1845-1913) பெயரிடப்பட்டது. மெக்பர்னியே தனது ஆய்வின் மூலம் இந்தப் புள்ளியினை துல்லியமாகக் கண்டுபிடிக்கவில்லை என்பது இவரது ஆய்வுக் கட்டுரையில் தெரிகிறது.
ஒரு விரலின் அழுத்தத்தால் தீர்மானிக்கப்படும் மிகப் பெரிய வலியின் இருக்கை, இடுப்பெலும்பின் முன்புற சுழல் செயல்முறையிலிருந்து ஒரு அங்குலத்திலிருந்து ஒன்றரை மற்றும் இரண்டு அங்குலங்களுக்கு இடையில் அந்தச் செயல்முறையிலிருந்து தொப்புள் வரை வரையப்பட்ட ஒரு நேர் கோட்டில் மிகச் சரியாக உள்ளது
- சார்லஸ் மெக்பர்னி, "வெர்மிஃபார்ம் பிற்சேர்க்கையின் நோய் வகையின் ஆரம்பக்கால செயல்பாட்டுக் குறுக்கீட்டின் அனுபவம்"; நியூயார்க் மருத்துவ ஆய்விதழ், 1889, 50: 676-684 [பக் 678].
# ராபின் டேனியல்சன் சட்டம்

**ராபின் டேனியல்சன் பெண்மை சுகாதாரத் தயாரிப்பு பாதுகாப்புச் சட்டம்** (*Robin Danielson Feminine Hygiene Product Safety Act*) என்பது அமெரிக்க காங்கிரசால் முன்மொழியப்பட்ட ஒரு பாதுகாப்புச் சட்டமாகும். டையாக்சின்கள், செயற்கை இழைகள், குளோரின் அல்லது எரிச்சலூட்டும் வாசனை இரசாயனங்கள் ஆகியவற்றைப் பயன்படுத்தி தயாரிக்கப்படும் மாதவிடாய் தொடர்பான சுகாதார தயாரிப்புகளின் சுகாதார அபாயங்களை ஆய்வு செய்ய தேசிய சுகாதார நிறுவனங்களை இச்சட்டம் வழிநடத்துகிறது. மேலும், இதேவகையான சுகாதார தயாரிப்புகளில் டையாக்சின் என்ற வேதிப்பொருளின் அளவைக் கண்காணிக்க உணவு மற்றும் மருந்து நிர்வாகம் அமைப்பு அழைப்பு விடுத்தது.  
முதன்முதலில் 1997 ஆம் ஆண்டு ராபின் டேனியல்சன் சட்டம் அறிமுகப்படுத்தப்பட்டது. ஆனால் 1999 ஆண்டு மறுபெயரிடப்பட்டது . இந்த மசோதாவுக்கு ராபின் டேனியல்சன் நினைவாக அவருடைய பெயரிடப்பட்டது. டேனியல்சன் 1998 ஆம் ஆண்டு நச்சு அதிர்ச்சி நோய்க்குறியால் இறந்தார். இது அதிகம் உறிஞ்சக்கூடிய டம்பன் என்ற மாதவிடாய் தொடர்பு பொருளை பயன்படுத்தியதால் உருவாகிய ஓர் அரிய பாக்டீரியா நோயாகும். அப்போதுமுதல் காங்கிரசின் உறுப்பினரான கரோலின் மலோனி என்ற பெண் இந்த மசோதாவை அறிமுகப்படுத்த பல முறை முயற்சித்தார். ஆனால் இம்மசோதா ஒருபோதும் நிறைவேற்றப்படவில்லை அல்லது குறிப்பிடத்தக்க ஆதரவைப் பெறவில்லை.
# பி. சாய் குமார்

**பி.சாய் குமார்** (*P. Sai Kumar*) ஓர் இந்திய நடிகரும், ஒலி மொழிமாற்றக் கலைஞரும், தொலைக்காட்சித் தொகுப்பாளருமாவார். இவர் முதன்மையாக கன்னடம், தெலுங்கு மற்றும் தமிழ்த் திரைப்படங்களில் பணியாற்றுகிறார். கன்னடம், தெலுங்கு மற்றும் தமிழ்த் திரைப்படங்களுக்காக இவர் இரண்டு முறை ஆந்திர மாநில அரசு சார்பாக வழங்கப்படுகின்ற நந்தி விருதுகளையும் மூன்று முறை பிலிம்பேர் விருதுகளையும் பெற்றுள்ளார். "பிரஸ்தானம்" என்ற படத்தில் (2010) இவரது நடிப்பு திரைப்படத் தோழரின் "தசாப்தத்தின் 100 சிறந்த நிகழ்ச்சிகள்" பட்டியலில் இடம்பெற்றது ''
# பி. சாய் குமார்

## ஆரம்பகால மற்றும் தனிப்பட்ட வாழ்க்கை

சாய் குமார் பு. ஜோ. சர்மா-கிருஷ்ணா ஜோதி தம்பதிக்கு ஐந்து குழந்தைகளில் ஒருவராகப் பிறந்தார். சர்மா ஆந்திராவின் விஜயநகரத்திலிருந்து சென்னைக்கு குடிபெயர்ந்து தன்னை ஒரு நடிகராகவும், ஒலி மொழிமாற்ற கலைஞராகவும் நிலைநிறுத்திக் கொண்டார்.
குமாரின் சகோதரர்கள் பு. ரவிசங்கர், அய்யப்பா சர்மா ஆகியோரும் நடிகர்கள் ஆவர். அவர்களுக்கு இரண்டு சகோதரிகள் உள்ளனர். சாய் குமாரின் மகன் ஆதியும் தெலுங்குத் திரைப்படங்களில் நன்கு அறியப்பட்ட நடிகராவார்.
# பி. சாய் குமார்

## திரைப்பட வாழ்க்கை

சிறு வயதிலேயே ஒலி மொழி மாற்ற குழந்தை கலைஞராகத் தனது வாழ்க்கையைத் தொடங்கினார். இவரது தந்தை பி. ஜே. சர்மா ஒரு முன்னணி ஒலி மொழி மாற்ற கலைஞராக இருந்தார். சாய் குமார் தனது தந்தையின் அடிச்சுவடுகளைப் பின்பற்றி, சுமன் மற்றும் ராஜசேகர் ஆகியோரின் பல படங்களுக்கு ஒலி மொழி மாற்றம் செய்தார். 1996ஆம் ஆண்டில் வெளியான "போலீஸ் ஸ்டோரி" என்னும் கன்னடத் திரைப்படம் இவர் சிறந்த நடிகராக புகழ் பெற காரணமாக அமைந்தது. இது தெலுங்கு மற்றும் தமிழ் மொழிகளிலும் ஒலி மொழி மாற்றம் செய்யப்பட்டது. இந்த படம் இந்த ஆண்டின் மிகப்பெரிய வெற்றி வாகை சூடிய திரைப்படமாக மாறியது.
# பு. ஜோ. சர்மா

**புதிபெத்தி ஜோகேஸ்வர சர்மா** (*Pudipeddi Jogeswara Sarma*) ஓர் இந்திய திரைப்பட ஒலி மொழிமாற்றக் கலைஞராக இருந்தார். பின்னர், நடிகராகவும் எழுத்தாளராகவும் மாறினார். தெலுங்குத் திரைப்படங்களிலும், ஒரு சில தமிழ், கன்னட படங்களில் தனது படைப்புகளுக்கு பெயர் பெற்றவர். இவர் ஒரு நடிகராகவும், ஒலி மொழிமாற்றக் கலைஞராகவும் 500க்கும் மேற்பட்ட படங்களில் பணியாற்றியுள்ளார். நடிகர்கள் சாய்குமார், பு. ரவிசங்கர், அய்யப்பா பு.சர்மா ஆகியோரின் தந்தை ஆவார். இவர், நந்தி விருது, தென்னிந்திய பிலிம்பேர் விருது உள்ளிட்ட பல விருதுகளை பெற்றுள்ளார்.  
இவர் 14 திசம்பர் 2014 அன்று தனது 81 வயதில் மாரடைப்பால் காலமானார்.
# அஜய் சிங் சௌதாலா

**அஜய் சிங் சௌதாலா** (*Ajay Singh Chautala*) (பிறப்பு: மார்ச் 13, 1961) இந்தியாவின் முன்னாள் மக்களவை உறுப்பினரும், விளையாட்டு நிர்வாகியுமாவார். இவர், இந்தியாவின் முன்னாள் துணைப் பிரதமர் தேவிலாலின் பேரனும், அரியானாவின் முன்னாள் முதலைமைச்சர் ஓம் பிரகாஷ் சௌதாலாவின் மூத்த மகனும், தற்போதைய அரியானாவின் துணை முதல்வரான துஷ்யந்த் சௌதாலா, திக்விஜய் சௌதாலா ஆகியோரின் தந்தையாவார்.
# அஜய் சிங் சௌதாலா

## சுயசரிதை

இவருக்கு இரண்டு மகன்கள் துஷ்யந்த் சவுதாலா, தற்போதைய ஹரியானாவின் துணை முதல்வர்(இளைய எம்.பி., ஹிசார் ஹரியானா 16 வது மக்களவை) மற்றும் திக்விஜய் ச ut தாலா (தேசியத் தலைவர் என் ஐஎன்எஸ்ஓ).  
இவர், தனது இளங்கலை பட்டத்தை குருசேத்ரா பல்கலைக்கழகத்திலும், முதுகலை பட்டம் (பொது நிர்வாகம்), சட்டம் ஆகியவற்றை ராஜஸ்தான் பல்கலைக்கழகத்திலும் பெற்றார். இவர் 1980களில் தீவிர அரசியலில் ஈடுபட்டார். ராஜஸ்தானின் டாட்டா ராம் கர் (1989) தொகுதியிலிருந்தும், நோஹர் (1993) தொகுதியிலிருந்தும் சட்டமன்ற உறுப்பினராகத் தேர்ந்தெடுக்கப்பட்டார்.  
1999இல், பிவானி மக்களவைத் தொகுதியிலிருந்து, உறுப்பினராகவும், பின்னர் 2004இல் அரியானாவிலிருந்து மாநிலங்களவை உறுப்பினராகவும் தேர்ந்தெடுக்கப்பட்டார். பின்னர் 2009இல் தப்வாலியி தொகுதியிலிருந்து சட்டமன்ற உறுப்பினரானார்  
பின்னர், இவரது மனைவி நைனா சிங் சௌதாலா 2014 ஆம் ஆண்டில் தப்வாலியிலிருந்து சட்டமன்ற உறுப்பினரானார். இவர்களது மகன் துஷ்யந்த் சௌதாலா ஹிசாரி மக்களவை உறுப்பினராக 2014 முதல் 2019 வரை இருந்தார்.
# அஜய் சிங் சௌதாலா

## ஆட்சேர்ப்பு மோசடியில் தண்டனை

1999 மற்றும் 2000 ஆம் ஆண்டுகளில் அரியானா மாநிலத்தில் 3,206 ஆசிரியர்கள் நியமனத்தில் நடந்த மோசடி தொடர்பாக சௌதாலாவுடன் மேலும் 53 பேர் மீதும் ஜூன் 2008 இல், குற்றம் சாட்டப்பட்டது. இவரையும் இவரது தந்தை ஓம் பிரகாஷ் சவுதாலாவுக்கும் இந்திய தண்டனைச் சட்டத்தின் படியும், ஊழல் தடுப்புச் சட்டத்தின் படியும் பல்வேறு விதிகளின் கீழ் ஜனவரி 2013 இல், புது தில்லி நீதிமன்றம் பத்து ஆண்டுகள் சிறைத்தண்டனை விதித்தது. 3,000 க்கும் மேற்பட்ட ஆசிரியர்களை சட்டவிரோதமாக சேர்த்துக் கொண்ட வழக்கில் இவர் குற்றவாளி என நிரூபிக்கப்பட்டது. 1989ஆம் ஆண்டு முன்னாள் தொடக்கக் கல்வி இயக்குநர் சஞ்சீவ் குமார் தாக்கல் செய்த வழக்கின் அடிப்படையில் மத்தியப் புலனாய்வுத் துறை (சிபிஐ) விசாரணைக்கு உச்ச நீதிமன்றம் உத்தரவிட்டது.  
இவர்கள் இருவர் மீதான தண்டனையை தில்லி உயர் நீதிமன்றமும் உச்ச நீதிமன்றமும் உறுதி செய்துள்ளன.
# தீட்டா

**தீட்டா** (*Theta*, , ; **Θ/θ**) என்பது கிரேக்க மொழியில் உள்ள எட்டாவது எழுத்து ஆகும். கிரேக்க எண்ணூருக்களிலிதன் மதிப்பு 9 ஆகும். பண்டைய கிரேக்கத்தில் தீட்டாவானது அல்லது ஆகிய வடிவங்களால் குறிக்கப்பட்டது.
# தீட்டா

## பயன்பாடு

### சிறிய வழக்கு (θ)

- வடிவவியலில் கோணத்தைக் குறிக்கத் தீட்டா பயன்படுகிறது.
- முக்கோணவியலில் அறியப்படாத மாறியைக் குறிக்கவும் தீட்டா பயன்படுகிறது.
- வானிலையியலில் தட்பவெப்பத்தைக் குறிக்கவும், பொருளாதார மாதிரிகளில் வங்கிகளின் இருப்பு விகிதத்தை குறிக்கவும் தீட்டா பயன்படுகிறது.
- வட்ட வட்ட நிறப்புரிகளின் அடிப்படையில் இரட்டிக்கும் ஒரு வகை டி.என்.ஏ இரட்டிப்புக்கு **தீட்டா வகை இரட்டிப்பு** என்பது பெயர்.
# தீட்டா

## பயன்பாடு

### பெரிய வழக்கு (Θ)

- அனைத்துலக முறை அலகுகளின் படி தட்பவெப்பத்தின் பரிமாணம் தீட்டாவால் குறிக்கப்படுகிறது.
- கணக் கோட்பாட்டில் குறிப்பிட்ட வரிசையெண்ணாக தீட்டா பயன்படுகிறது.
- 4-8 Hz வரையிலான அதிர்வெண்ணைக் கொண்ட மூளையின் சமிக்ஞையைக் குறிக்க தீட்டா பயன்படுகிறது.
# காஷ்மீர இந்துக்கள்

, ஜம்மு காஷ்மீர், இந்தியா]]  
**காஷ்மீர இந்துக்கள்** (**Kashmiri Hindus**) இந்தியாவின் வடக்கில் அமைந்த காஷ்மீர் பள்ளத்தாக்கில் வாழும் காஷ்மீர இந்து சமயத்தைப் பின்பற்றும் இனக்குழுவினர் ஆவார். காஷ்மீர இந்து மக்கள் காசுமீர சைவத்தை பயில்கின்றனர். காஷ்மீர இந்துக்கள், காஷ்மீர் பகுதியில் தங்களுக்கு என தனி நிலப்பகுதி நிறுவுவதற்கு பனூன் காஷ்மீர் எனும் இயக்கத்தை நடத்தி வருகின்றனர்.
# காஷ்மீர இந்துக்கள்

## வரலாறு

பொ.ஊ. 14-ஆம் நூற்றாண்டில் காஷ்மீரை ஆண்ட சுல்தான் சிக்கந்தர் பட்சிகான் ஆட்சியில் பெரும்பாலான காஷ்மீர இந்து மக்களை வலுக்கட்டயமாக இசுலாம் சமயத்திற்கு மதம் மாற்றப்பட்டனர்.. 1990களில் காஷ்மீர இந்துக்களுக்கு எதிரான இசுலாமியப் பிரிவினைவாதிகள் நடத்திய தாக்குதல்களில் 1,341 இந்துக்கள் கொல்லப்பட்டனர். எனவே 1,40,000 இந்துக்கள் காஷ்மீரத்திலிருந்து வெளியேறி சொந்த நாட்டில் ஜம்மு, தில்லி, சண்டிகர் போன்ற நகரங்களில் அகதிகளாக இன்றளவு வாழ்கின்றனர்.  
1997-இல் இயற்றப்பட்ட ஜம்மு & காஷ்மீர் புலம்பெயர்ந்தோரின் அசையாச் சொத்துகள் பாதுகாப்புச் சட்டத்தின் படி, காஷ்மீரப் பண்டிதர்கள், காஷ்மீர் சமவெளியில் விட்டுச் சென்ற அசையாச் சொத்துகளை பிறர் விற்கவோ அல்லது உரிமை கொண்டாடவோ முடியாது. மேலும் இச்சட்டத்தை மீறி காஷ்மீர பண்டிதர்களின் நிலங்களை பயன்படுத்துவர்கள் அதற்கான ஈட்டுத்தொகையை, நில உரிமையாளர்களான காஷ்மீரப் பண்டிதர்களுக்கு செலுத்த வேண்டும்.  
காஷ்மீரிலிருந்து அகதிகளாக வெளியேற்றப்பட்ட காஷ்மீர இந்து மகக்ள், ஜம்மு காஷ்மீர் மாநிலத்தில் தங்களுக்கென தனி தன்னாட்சி பகுதியை நிறுவித்தர பனூன் காஷ்மீர் இயக்கத்தை நடத்தி வருகிறார்கள். தங்களை காஷ்மீரில் மறு குடியமர்த்தவும், காஷ்மீரை விட்டு தங்களை விரட்டியடிக்கப்பட்ட போது ஆயிரக்கணக்கான காஷ்மீரப் பண்டிதர்கள் படுகொலை செய்யப்பட்டது தொடர்பான வழக்குகளை மீண்டும் விசாரிக்கக் கோரி போராட்டங்கள் மூலம் இந்திய அரசிடம் கோரிக்கைகள் வைத்துள்ளனர்.
# காஷ்மீர இந்துக்கள்

## மக்கள் தொகை பரம்பல்

காஷ்மீர இந்து மக்களில் பெரும்பான்மையாக காஷ்மீர பண்டிதர்கள்கள் இருந்தனர். மேலும் காஷ்மீர் இந்து மக்களில் சத்திரியர் மற்றும் வணிகப் பிரிவினரும் உள்ளனர்.
# காஷ்மீர இந்துக்கள்

## இதனையும் காண்க

- காஷ்மீரிலிருந்து இந்துக்கள் வெளியேற்றம்
- காஷ்மீர பண்டிதர்கள்
- பனூன் காஷ்மீர்
# விஷ்ணுபிரியா (நடிகை)

**விஷ்ணுபிரியா இராமச்சந்திரன் பிள்ளை** (*Vishnupriya Ramchandran Pillai*) (பிறப்பு 22 பிப்ரவரி 1987 பகுரைன்) இவர் ஓர் இந்திய நடிகையும், நடனக் கலைஞரும், வடிவழகியுமாவார். ஏசியாநெட் என்ற மலையாளத் தொலைக்காட்சியில் ஒளிபரப்பப்பட்ட "வோடபோன் தகாடிமி" என்ற நடன உண்மைநிலை நிகழ்ச்சியில் பங்கேற்று தனது தொழில் வாழ்க்கையைத் தொடங்கினார்.
# விஷ்ணுபிரியா (நடிகை)

## திரை வாழ்க்கை

2007 ஆம் ஆண்டில் *ஸ்பீட் ட்ராக்* என்ற படத்தின் மூலம் ஒரு துணை கதாபாத்திரத்தில் அறிமுகமானார். பின்னர், "கேரளோத்சவம் 2009" என்ற படத்தில் ஒரு முன்னணி கதாபாத்திரத்தில் நடித்தார். பின்னர் இவர், "பெண்பட்டணம்" (2010) என்ற திரைப்படத்தில் தனது கதாபாத்திரத்திற்காக கவனிக்கப்பட்டார். அதன் பின்னர், இவர் பல்வேறு படங்களில் துணைக் கதாபாத்திரங்களில் நடித்தார். நாங்க (2011) படத்தின் மூலம் தமிழ்த் திரையுலகில் அறிமுகமானார். இவர் 2013 இல் மலையாளத் திரைப்பட கலைஞர்களின் சங்கத்தின் (AMMA) நிகழ்ச்சிக்காக நடன நிகழ்சியை நிகழ்த்தியிருந்தார். பிளவர்ஸ் தொலைக்காட்சியின் *ஸ்டார் சேலஞ்ச்* என்ற உண்மைநிலை நிகழ்ச்சியிலும் பங்கேற்றுள்ளார். 2019 ஆம் ஆண்டில், இராம் அருண் காஸ்ட்ரோவுடன் *வி 1* என்ற தமிழ் படத்தில் நடித்தார். படத்தின் விமர்சனத்தில், ஒரு விமர்சகர் "அருண் காஸ்ட்ரோவும் விஷ்ணு பிரியாவும் தங்களுக்கு கொடுக்கப்பட்ட கதாபாத்திரங்களில் பிரகாசிக்கிறார்கள்" என்று குறிப்பிட்டார், மற்றொருவர் "இராம் அருணும் விஷ்ணுபிரியாவும் அந்தந்த வேடங்களில் கச்சிதமாக பொருந்தியுள்ளனர்" என்று குறிப்பிட்டார்.
# விஷ்ணுபிரியா (நடிகை)

## ஆரம்ப கால வாழ்க்கை

விஷ்ணுபிரியா பகுரைனில் பிறந்து வளர்ந்தார். பகுரைனிலுள்ள இந்தியப் பள்ளியில் தனது பள்ளிப்படிப்பை முடித்த இவர், பிர்லா சர்வதேச தொழில்நுட்ப நிறுவனத்தில் வணிக மேலாண்மையில் இளங்கலைப் பட்டம் பெற்றார். இவர் பல்வேறு போட்டிகளிலும் பங்கேற்றார். மேலும், தனது பள்ளி நாட்களில் பள்ளிகளுக்கிடையேயான பரத நாட்டியப் போட்டிகளையும் வென்றுள்ளார் .
# காஷ்மீரி இந்துக்கள் வெளியேற்றம்

**காஷ்மீரிலிருந்து இந்துக்கள் வெளியேற்றம்** (**Exodus of Kashmiri Hindus** அல்லது **Exodus of Kashmiri Pandits**) இந்தியாவின் ஜம்மு காஷ்மீர் மாநிலத்தில், காஷ்மீர் பள்ளத்தாக்கு பகுதிகளில் காலம் காலமாக வாழ்ந்த சிறுபான்மையின காஷ்மீர பண்டிதர்கள் உள்ளிட்ட காஷ்மீர இந்து மக்களை, பெரும்பான்மையின பாகிஸ்தான் ஆதரவு தீவிரவாத அமைப்புகள் மற்றும் காஷ்மீர் பிரிவினைவாத இசுலாமிய அமைப்புகளால் 1989-ஆம் ஆண்டு முதல் 1990-ஆம் ஆண்டின் துவகக்ம் வரை, காஷ்மீரிலிருந்து 3 இலட்சம் முதல் 6 இலட்சம் வரையானவர்கள் துரத்தி அடிக்கப்பட்டனர். தற்போது 2016-இல் காஷ்மீரில் காஷ்மீர இந்துக்கள் 2,000 முதல் 3,000 வரை மட்டுமே உள்ளனர்.  
இசுலாமிய தீவிரவாத அமைப்புகளால் காஷ்மீரிலிருந்து வெளியேற்றப்பட்ட காஷ்மீர இந்துக்கள் சொந்த நாட்டில் தில்லி, சண்டிகர் மற்றும் ஜம்மு போன்ற நகரங்களில் 62,000 குடும்பங்கள் சொந்த நாட்டில் அகதிகளாக வாழ்கின்றனர் என இந்திய அரசு தெரிவித்துள்ளது. 2015-ஆம் ஆண்டில் ஒரே ஒரு காசுமீரப் பண்டிதர் மட்டுமே காஷ்மீருக்கு திரும்பியுள்ளார். இந்திய அரசு ஜம்மு காஷ்மீர் மறுசீரமைப்புச் சட்டம் 2019 இயற்றிய பின்னர், 2021-ஆம் ஆண்டில் 2,000 காஷ்மீர இந்துக்கள் மற்றும் 520 காஷ்மீர பண்டிதர்கள் காஷ்மீருக்குத் திரும்பினர்.  
காஷ்மீர இந்துக்கள், காஷ்மீர் பகுதியில் தங்களுக்கு என தனி நிலப்பகுதி நிறுவுவதற்கு பனூன் காஷ்மீர் எனும் இயக்கத்தை நடத்தி வ்ருகின்றனர்.
# காஷ்மீரி இந்துக்கள் வெளியேற்றம்

## மே 2022-இல் காஷ்மீரிலிருந்து இந்துக்கள் வெளியேற்றம்

2022-ஆம் ஆண்டு மே மாதத்தில் மட்டும் காஷ்மீர பண்டிதர்கள் உள்ளிட்ட 4 இந்து ஆசிரியர்கள், அரசு ஊழியர்கள் மற்றும் வணிகர்களை பாகிஸ்தான் ஆதரவு இசுலாமிய பயங்கரவாதிகளால் சுட்டுக் கொல்லபட்டதால், நூற்றுக்கணக்கான இந்துக்கள் காஷ்மீர் பள்ளத்தாக்கை விட்டு வெளியேறி வருகின்றனர்.
# காஷ்மீரி இந்துக்கள் வெளியேற்றம்

## இதனையும் காண்க

- காஷ்மீர பண்டிதர்கள்
- காஷ்மீர இந்துக்கள்
- தி காஷ்மீர் பைல்ஸ்
# இந்தியத் துடுப்பாட்ட அணியின் இலங்கைச் சுற்றுப்பயணம், 2021

இந்தியா துடுப்பாட்ட அணி 2021 சூலை மாதம் இலங்கையில் மூன்று ஒருநாள்போட்டிகளிலும் மூன்று பன்னாட்டு இருபது 20 போட்டிகளிலும் விளையாடுகிறது. ஒருநாள் தொடர் 2020–2023 ஐ.சி.சி துடுப்பாட்ட உலகக்கிண்ணம் சிறப்புச் சுற்றின் ஒரு பகுதியாக அமைந்துள்ளது. அனைத்து போட்டிகளும் கொழும்பில் உள்ள ஆர்.பிரேமதாச அரங்கத்தில் நடைபெற உள்ளன. முதலில், இச்சுற்றுப்பயணம் ஜூன் 2020 இல் நடத்தத் திட்டமிடப்பட்டது, ஆனால் கொரோனா பெருந்தொற்றுநோயால், இச்சுற்றுப்பயணம் இரண்டு முறை ஒத்திவைக்கப்பட்டது.  
இச்சுற்றுப்பயணம், 2021 ஐ.சி.சி உலகத் தேர்வுத் துடுப்பாட்ட வாகையின் இறுதிப்போட்டிக்கும் இங்கிலாந்துக்கு எதிரான இந்திய அணி பங்கேற்கவுள்ள தேர்வுத் தொடருக்கும் இடையில் வருகிறது. எனவே, இலங்கைக்கு எதிரான போட்டிகளுக்கு இந்திய அணியின் தலைவராக ஷிகர் தவானும், துணைத் தலைவராக புவனேஷ்வர் குமாரும் அறிவிக்கப்பட்டனர். மேலும் ,இந்திய அணியில் பல்வேறு இளம் வீரர்கள் இடம்பெற்றுள்ளனர் .
# இந்தியத் துடுப்பாட்ட அணியின் இலங்கைச் சுற்றுப்பயணம், 2021

## பின்னணி

2020-ஆம் ஆண்டு மே மாதம், இலங்கைத் துடுப்பாட்ட வாரியம் , இந்தியத் துடுப்பாட்டக் கட்டுப்பாடு வாரியத்துக்கு (பிசிசிஐ) ஒரு மின்னஞ்சல் அனுப்பியது .அதில் ,கொரோனா பெருந்தொற்று நோய் காரணமாக , 2020-ஆம் ஆண்டின் சூன் மாதத்தில் நடைப்பெற வேண்டிய இந்தியா மற்றும் இலங்கை அணிகளுக்கு இடையிலான துடுப்பாட்டப் போட்டிகளை, அவ்வாண்டின் சூலை மாதம் நடத்த அனுமதி கோரப்பட்டது. மேலும் , இப்போட்டிகளை ரசிகர்கள் இன்றி நடத்தவும் இலங்கை துடுப்பாட்ட வாரியம் திட்டமிட்டது. ஆனால், நோய்த்தொற்றுப் பரவல் தீவிரமடைந்து வந்ததால், வீரர்களின் நலனைக் கருத்தில் கொண்டு இப்போட்டிகளை ஆகஸ்ட் மாதம் நடத்த இந்திய துடுப்பாட்டக் கட்டுப்பட்டு வாரியம் திட்டமிட்டது. ஆனால், கொரோனா பெருந்தொற்று பரவலைக் கருத்தில்கொண்டு, இத்திட்டத்தையும் இந்திய துடுப்பாட்டக் கட்டுப்பட்டு வாரியம் கைவிட்டது.  
இதைத்தொடர்ந்து, இப்போட்டிகளை 2021-ஆம் ஆண்டின் சூலை மாதம் நடத்த முடிவு செய்யப்பட்டது .இந்திய அணியின் தலைமைப் பயிற்சியாளராக ராகுல் திராவிட் அறிவிக்கப்பட்டார் .இதைத்தொடர்ந்து , இலங்கைக்குப் பயணம் செய்ய உள்ள வீரர்களின் பட்டியலை இந்தியத் துடுப்பாட்டக் கட்டுப்பாடு வாரியம் சூன் 10 , 2021 அன்று அறிவித்தது.
# இந்தியத் துடுப்பாட்ட அணியின் இலங்கைச் சுற்றுப்பயணம், 2021

## அணிகள்

| ஒருநாள் மற்றும் இருபது20 கள் | ஒருநாள் மற்றும் இருபது20 கள் |  |
| --- | --- | --- |
| * தசுன் சானக்க (த)
* தனஞ்சய டி சில்வா (து.த)
* சரித் அசலங்க
* அசேன் பண்டார
* மினோத் பானுக்க (இகா)
* துஷ்மந்த சமீரா
* அகிலா தனஞ்செய
* அசித்த பெர்னாண்டோ
* அவிஷ்கா பெர்னாண்டோ
* பினுர பெர்னாண்டோ
* சிரான் பெர்னாண்டோ
* வனிந்து அசரங்கா
* இசான் ஜெயரத்தின
* பிரவீன் ஜயவிக்கிரம
* சமிக்கா கருணாரத்தின
* லகிரு குமார
* தனஞ்சய லக்சன்
* சுமிந்த லக்சன்
* ரமேசு மெண்டிசு
* பத்தும் நிசங்க
* பானுக ராஜபக்ச
* கசுன் ரஜிதா
* இலக்சன் சந்தக்கன்
* இசுரு உதான
* லகிரு உதார | * ஷிகர் தவான் (த)
* புவனேசுவர் குமார் (து.த)
* யுவேந்திர சகல்
* தீபக் சாஹர்
* ராகுல் சாகர்
* வருண் சக்கரவர்த்தி
* ருதுராஜ் கெயிக்வாட்
* கிருஷ்ணப்பா கௌதம்
* இசான் கிசான் (இகா)
* தேவதூத் பாடிக்கல்
* மனீஷ் பாண்டே
* ஹர்திக் பாண்டியா
* குருணால் பாண்டியா
* நித்தீசு ராணா
* நவ்தீப் சைனி
* சேட்டன் சக்காரியா
* சஞ்சு சாம்சன் (இ.கா)
* பிரித்வி ஷா
* குல்தீப் யாதவ்
* சூர்யகுமார் யாதவ் | } |
# வெண்ணிலா கபடி குழு 2

**வெண்ணிலா கபடி குழு 2** (*Vennila Kabaddi Kuzhu 2*) என்பது 2019 இல் வெளிவந்த தமிழ்த் திரைப்படமாகும். சுசீந்திரன் கதையை செல்வ சேகரன் திரைகதை எழுதி இயக்கயிருந்தார். இத்திரைப்படத்தில் விக்ராந்த் மற்றும் அர்த்தனா பினு ஆகியோர் முக்கிய கதாபாத்திரங்களில் நடித்திருந்தனர். வி. செல்வகனேஷ் இத்திரைப்படத்திற்கு இசை அமைத்திருந்தார்.
# வெண்ணிலா கபடி குழு 2

## கதை

கதையின் நாயகனான சரவணன் (விக்ரந்த்) ஆடியோ கேசட்டுகளை விற்பனை செய்கிறார். அவரது தந்தை சாமி (பசுபதி) தொழில் ரீதியாக ஒரு பேருந்து ஓட்டுனராக உள்ளார். ஆனாலும் கபடியில் ஈடுபாடுள்ளவர். எங்கு கபடி போட்டி நடந்தாலும் அங்கு செல்வார். கபடி ஈடுபாட்டால் ஓட்டுனர் தொழில் பாதிக்கப்படுகிறது. இடைநீக்கம் செய்யப்படுகிறார். இதனால் சரவணனுக்கு தந்தையை பிடிக்காமல் போகிறது. கடிந்து கொள்கிறார். மலர் எனும் கல்லூரிப் பெண்ணை சரவணன் காதல் செய்கிறார். இந்நிலையில் தந்தை விரும்பும் கபடி விளையாட்டையும், தந்தையின் திறனையும் அறிகிறார். சரவணனும் கபடி வீரராக மாறுகிறார்.
# வெண்ணிலா கபடி குழு 2

## நடிகர்கள்

- விக்ராந்த் (நடிகர்) - சரவணன்
- அர்த்தனா பினு - மலர்
- பசுபதி (நடிகர்) - சாமி, சரவணனின் தந்தை
- அனுபமா குமார் - சின்னதாயி, சரவணனின் தாய்
- சூரி - சுப்பிரமணி
- கிஷோர் - சவடமுத்து
- கஞ்சா கறுப்பு - பாண்டியாக, சரவணனின் மாமா
- ரவி மரியா மலாரின் தந்தை பவானி
- சோனியா வெங்கட் - மலரின் அம்மா
- அப்புக்குட்டி - அப்புக்குட்டி
- அருள்தாஸ் - தாஸ்
- வாசு விக்ரம்
- அகல்யா
- மாலாரியின் பாட்டியாக மதுரை சரோஜா
- குமாராக பொராலி திலீபன்
- சரவணனின் நண்பரான முரளியாக கருர் முரளி
- சரவணனின் நண்பராக பெஞ்சமின்
- சரவணனின் நண்பராக மிப்பு
- பேச்சிமுத்து
- நிதிஷ் வீரா - சேகர்
- அய்யப்பனாக ஹரி வைரவன்
- பாண்டியாக ரமேஷ் பாண்டியன்
- மூதி என மாயி சுந்தர்
- ரயில் ரவி போலீஸ் இன்ஸ்பெக்டராக
- கோடங்கி என தவசி
- முருகனாக பான் ராஜ்
- அஸ்வந்த் அசோக்குமார் இளம் சரவணனாக
- இளம் சரவணனின் நண்பராக ஜட்டி ஜெகநாதன்
- விஜய் கணேஷ்
- கபாடி வீரராக ராண்டில்யா
- பிரியா அஸ்மிதா சிறப்புத் தோற்றத்தில்
# வெண்ணிலா கபடி குழு 2

## இசை

திரைப்படத்திற்கு வி. செல்வகணேஷ் இசையமைந்திருத்தார்.
# வெண்ணிலா கபடி குழு 2

## தயாரிப்பு

2009 இல் வெளிவந்த *வெண்ணிலா கபடிகுழு* திரைப்படத்தின் தொடர்ச்சியாக ஒரு கதையை சுசீந்திரன் எழுதியிருந்தார். பசுபதி அவர்களை தந்தையாக நடிக்க ஒப்பந்தம் செய்யப்பட்டார்.
# இலாகிம்பூர், உத்தரப் பிரதேசம்

**இலாகிம்பூர்** (*Lakhimpur*) என்பது இந்திய மாநிலமான உத்தரப் பிரதேசத்தின் இலாகிம்பூர் கேரி மாவட்டத்திலுள்ள ஒரு நகரமும், நகரியமும் ஆகும்.
# இலாகிம்பூர், உத்தரப் பிரதேசம்

## நிலவியல்

இலாகிம்பூர் 27.95 ° வடக்கிலும், 80.77 ° கிழக்கிலும் அமைந்துள்ளது. இதன் சராசரி உயரம் 147 மீட்டர் (482 அடி) ஆகும்.  
இது அதன் எல்லைகளாக கீழ்க்கண்ட நகரங்களை பகிர்ந்து கொள்கிறது -  
- வடக்கே - நேபாளம்
- மேற்கே - ஷாஜகான்பூர் மாவட்டங்கள்
- தெற்கே - கார்தோய் & சீதாபூர் மாவட்டம்
- கிழக்கே - பக்ரைச் மாவட்டம்.  
மகாகாளி ஆறு, காக்ரா ஆறு, கோரியாலா ஆறு, உல் ஆறு, சராயன் ஆறு, சௌகா ஆறு, கோமதி ஆறு, காத்னா ஆறு, சரயு ஆறு, மோகனா ஆறு ஆகியவை இதன் முக்கிய ஆறுகளாகும்.
# இலாகிம்பூர், உத்தரப் பிரதேசம்

## காலநிலை

மழைக்காலங்களைத் தவிர ஆண்டு முழுவதும் இங்கு வெப்பமாக இருக்கும். குளிர்காலத்தில், இரவுகள் மிகவும் குளிராக இருக்கும். இந்த பருவத்தில் மூடுபனி மிகவும் பொதுவானது.
# இலாகிம்பூர், உத்தரப் பிரதேசம்

## புள்ளிவிவரங்கள்

2011 இந்திய மக்கள் தொகை கணக்கெடுப்பின்படி, இலாகிம்பூர் நகரில் மொத்த மக்கள் தொகை 151,993 ஆகும். இதில் 80,523 ஆண்களும், 71,470 பெண்களும் அடங்குவர். 0 முதல் 6 வயதுக்குட்பட்ட மக்கள் தொகை 17,167 என்ற எண்ணிக்கையில் இருக்கிறார்கள். மொத்த கல்வியறிவாளர்களின் எண்ணிக்கை 112,043 ஆகும். இது மக்கள்தொகையில் 73.7%இல் ஆண்களின் கல்வியறிவு 76.9% ஆகவும், பெண் கல்வியறிவு 70.1% ஆகவும் உள்ளது. இங்குள்ள 7 வயதுக்கு மேற்பட்டவர்களில் கல்வியறிவு விகிதம் 83.1% ஆகும். இதில் ஆண்களின் கல்வியறிவு விகிதம் 86.8% ஆகவும், பெண் கல்வியறிவு விகிதம் 78.9% ஆகவும் இருந்தது. பட்டியல் சாதி மற்றும் பட்டியல் பழங்குடியினரின் எண்ணிக்கை முறையே 13,394 மற்றும் 312 என்ற எண்ணிக்கையில் இருக்கின்றனர். நகரில் 2011ன்படி 28199 வீடுகள் இருந்தன.
# இலாகிம்பூர், உத்தரப் பிரதேசம்

## புள்ளிவிவரங்கள்

### மொழிகள்

இங்கு பேசப்படும் மொழிகளில் அவதி, 38 மில்லியனுக்கும் அதிகமான மக்கள் பேசும் இந்தி பேச்சுவழக்கு தொடர்ச்சியின் ஒரு மொழியாகும். இது முக்கியமாக அவத் பிராந்தியத்தில் பேசப்படுகிறது.
# இலாகிம்பூர், உத்தரப் பிரதேசம்

## சுற்றுலா

துத்வா புலிகள் காப்பகம் இரண்டு முக்கிய பகுதிகளைக் கொண்டுள்ளது, துத்வா தேசியப் பூங்கா, கிஷன்பூர் வனவிலங்கு சரணாலயம் ஆகியவை 1987 இல் இணைக்கப்பட்டன. உத்தராகண்டம் உருவான பின்னர் துத்வா தேசியப் பூங்கா மாநிலத்தின் முதல் தேசியப் பூங்கா என்று அழைக்கப்படுகிறது.  
புலி, சிறுத்தை, மூக்குக் கொம்பன், முயல், யானைகள், மான்கள், சதுப்பு மான் போன்ற ஏராளமான அரிய மற்றும் ஆபத்தான உயிரினங்கள் இங்கு உள்ளன.
# இலாகிம்பூர், உத்தரப் பிரதேசம்

## சுற்றுலா

### தவளைக் கோயில்

இலாகிம்பூரிலிருந்து சீதாப்பூர் செல்லும் பாதையில் 12 கி.மீ (7.5 மைல்) தொலைவில் உள்ள ஓல் நகரில் இந்த தனித்துவமான தவளைக் கோயில் அமைந்துள்ளது. இது நகரத்தின் முக்கியமான சுற்றுலா மையமாகும். மாண்டூக்கிய தத்துவத்தை அடிப்படையாகக் கொண்ட இந்தியக் கோயில்களில் இதுவும் ஒன்றாகும். இது 1860க்கும் 1870க்கும் இடையில் ஓல் மாநிலத்தின் முன்னாள் அரசனால் (இலாகிம்பூர் கெரி மாவட்டம்) கட்டப்பட்டது. இது சிவபெருமானுக்கு அர்ப்பணிக்கப்பட்டுள்ளது. இந்த கோயில் ஒரு பெரிய தவளையின் பின்புறத்தைப்போலக் கட்டப்பட்டுள்ளது. கோயில் ஒரு எண்கோண தாமரை வடிவமாகக் கட்டப்பட்டுள்ளது.
# இலாகிம்பூர், உத்தரப் பிரதேசம்

## போக்குவரத்து

இலாகிம்பூர் நகரம், மாநில தலைநகரான இலக்னோவிலிருந்து 124 கி.மீ (77 மைல்) தொலைவில் உள்ளது. தொடர் வண்டி மூலமும் உத்தரப் பிரதேச மாநில சாலைப் போக்குவரத்துக் கழகப் பேருந்துகள் மூலமும் இதை எளிதாக அடையலாம்.  
அருகிலுள்ள விமான நிலையம் இலக்னோவின் சவுத்ரி சரண் சிங் பன்னாட்டு வானூர்தி நிலையம் 135 கி.மீ. தொலைவிலுள்ளது.
# ஒளிச்சிதைவு

**ஒளிச்சிதைவு** அல்லது **ஒளிப்பிரிகை** (*photodisintegration*, *phototransmutation*, அல்லது *photonuclear reaction*) என்பது ஓர் அணுக்கருத் தாக்கம் ஆகும். இத்தாக்கத்தின் போது ஓர் அணுக்கரு ஆற்றல்-மிக்க காம்மா கதிரை ஏற்று, கிளர்வு நிலைக்கு சென்று, உடனடியாக ஓர் அணுவடித்துகளை வெளியேற்றித் தேயும் நிகழ்வாகும். உள் வரும் காம்மா கதிர் ஒன்று அல்லது அதற்கு மேற்பட்ட நொதுமிகள், நேர்மின்னிகள், அல்லது ஒரு ஆல்ஃபா துகளை கருவில் இருந்து உந்தித் தள்ளுகின்றது. இவ்வகையான வினைகள் (γ,n), (γ,p), (γ,α) எனப்படுகின்றன. பொதுவாக மின்காந்த அலைகளின் ஆற்றலைப் பொறுத்து தாம்சன் சிதறல், ஒளிமின் விளைவு, காம்டன் விளைவு முதலியன நிகழ்வதை பார்க்க முடிகிறது.  
ஒளிச்சிதைவு இரும்பை விட இலகுவான அணுக்கருக்களுக்கு வெப்பங்கொள் (ஆற்றல் உறிஞ்சுதல்) வினையாகவும், இரும்பை விட கனமான அணுக்கருக்களுக்கு சில நேரங்களில் வெப்ப உமிழ் (ஆற்றல் வெளியீடு) வினையாகவும் இருக்கும்.
# ஒளிச்சிதைவு

## தியூட்டிரியத்தின் ஒளிச்சிதைவு

2.22 MeV அல்லது அதிக ஆற்றலைக் கொண்டுள்ள ஒளியன் ஒன்று தியூட்டிரியம் அணுவுடன் ஒளிச்சிதைவில் ஈடுபடும். இதன் போது ஐதரசனும் ஒரு நியூத்திரனும் கிடைக்கப்பெறுகின்றன:
:{| ="0"
|-
|&nbsp;||+&nbsp;||&nbsp;||→&nbsp;||&nbsp;||+&nbsp;||
|}  
ஜேம்ஸ் சாட்விக், மோரிசு கோல்தாபர் ஆகியோர் இந்த வினையை புரோத்தன்-நியூத்திரன் திணிவு வேறுபாட்டை அறியப் பயன்படுத்தினர்.
# ஒளிச்சிதைவு

## பெரிலியத்தின் ஒளிச்சிதைவு

1.67 MeV அல்லது அதிக ஆற்றலைக் கொண்டுள்ள ஒளியன் ஒன்று பெரிலியம்-9 (100% தூய பெரிலியம்) உடன் ஒளிச்சிதைவில் ஈடுபடும். இதன்போது இரு ஈலியம் அணுக்களும் ஒரு நியூத்திரனும் கிடைக்கப்பெறுகின்றன:
:{| ="0"
|-
|&nbsp;||+&nbsp;||&nbsp;||→&nbsp;||2||&nbsp;&nbsp;||+&nbsp;||
|}
# ஒளிச்சிதைவு

## ஒளிப்பிளவு

**ஒளிப்பிளவு** (Photofission) என்பது ஆற்றல் மிக்க காமா கதிர்கள் பிளவுறு தனிமங்களான யுரேனியம், பொலோனியம் போன்ற தனிமங்களில் மோதி ஏறக்குறைய சம நிறையுடைய துகள்களையும் சில நியூட்ரான்களையும் வெளிக்கொணரும் கருவினையாகும்.
# இண்டோலியம்

**இண்டோலியம்** (*Indolium*) என்பது C<sub>8</sub>H<sub>8</sub>N <sup>+</sup> என்ற மூலக்கூற்று வாய்ப்பாட்டால் விவரிக்கபடும் ஒரு நேர்மின் அயனியாகும். இந்நேர்மின் அயனி எதிர்மின் அயனிகளுடன் இணைந்து இரசாயன சேர்மங்களை உருவாக்குகிறது. ஒரு புரோட்டானைச் சேர்ப்பதன் மூலம் அதன் மூலச்சேர்மமான இந்தோலில் இருந்து பெறப்பட்ட ஓனியம் அயனியாகும்.
# நன்னபனேனி ராஜகுமாரி

**நன்னபனேனி ராஜகுமாரி**(Nannapaneni Rajakumari) ஒரு இந்திய அரசியல்வாதி மற்றும் ஆந்திர மாநில மகளிர் ஆணையத்தின் முன்னாள் தலைவரும், தெலுங்கு தேசம் கட்சியின் (டிடிபி) தலைவருமான ஆவார். அவர் தெலுங்கு தேசக் கட்சியின் அதிகாரப்பூர்வ செய்தித் தொடர்பாளர் ஆவார்.
# நன்னபனேனி ராஜகுமாரி

## அரசியல் வாழ்க்கை

என்.டி.ராமராவ் தெலுங்கு தேசம் கட்சியை தொடங்கியபோது இவர் அரசியலில் நுழைந்தார். ராஜகுமாரி ஆந்திர மாநில சட்டமன்ற உறுப்பினராக இரண்டு முறை சாட்டேனபள்ளி (1983-1985) மற்றும் வினுகொண்டா (1989-1994) தொகுதிகளில் தேர்ந்தெடுக்கப்பட்டார்.. இவர் நடேண்ட்லா பாஸ்கரராவின் அரசாங்கத்தில் கலாச்சார விவகாரங்கள் மற்றும் சுற்றுலாத்துறை அமைச்சராகப் பணியாற்றினார்.  
என். ஜனார்த்தனா ரெட்டி மற்றும் டாக்டர் சென்னா ரெட்டி ஆட்சிகளின் போது இந்தியாவில் தலைமை கொறடா ஆன முதல் பெண் இவர். இவர் ஆந்திர மாநில மஹிலா காங்கிரஸின் தலைவராகவும், தெலுங்கு தேசம் கட்சியின் பெண்கள் பிரிவான தெலுங்கு மஹிலாவின் தலைவராகவும் இருந்தார்.  
தெலுங்கானாவிலிருந்து சில குழுக்களின் அழுத்தத்தால் ஆந்திரப்பிரதேச மாநிலத்தை பிளவுபடுத்துவதற்கு எதிராக, டிசம்பர் 20, 2009 முதல், இவர் இறக்கும் வரை உண்ணாவிரதம் இருக்கப்போவதாக ராஜகுமாரி அறிவித்தார். மத்திய அரசு 2009 டிசம்பர் 9 அன்று பிரித்தல் செயல்முறை தொடங்கும் என்று அறிவித்தது, பின்னர் மாநிலத்தின் அனைத்து பகுதிகளிலிருந்தும் குழுக்களுடன் பரந்த ஆலோசனையின் பின்னரே இந்த செயல்முறை தொடங்கும் என டிசம்பர் 23 அன்று தெளிவுபடுத்தப்பட்டது. மத்திய அரசின் இந்த அறிவிப்புக்குப் பிறகு ராஜகுமாரி தன் உண்ணாவிரதத்தை நிறுத்தினார்.  
ராஜகுமாரி பல நாவல்களை எழுதினார். அவற்றுள் 9 நாவல்கள் கொண்ட 'நன்னபனேனி நவரத்னாலு' தொடர் அடங்கும். பாடுவதிலும் எழுதுவதிலும் ராஜகுமாரியின் ஆர்வம் நன்கு அறியப்பட்டதாகும். ஒரு நல்ல ஓவியரும் கூட. ராஜகுமாரி அகில இந்திய வானொலியில் (ஏ.ஐ.ஆர்) 97 பிரதான நேர நிகழ்ச்சிகளில் பொது நலன்களின் பல்வேறு பிரச்சினைகள் குறித்து பேசியிருக்கிறார்.
# நன்னபனேனி ராஜகுமாரி

## படங்கள்

ரத்னாவின் விஜேதா படத்தில் இவர் ஒரு நீதிபதியாக நடித்தார்.
# முதல் கனவே

***முதல் கனவே*** என்பது 2007 இல் வெளிவந்த தமிழ் காதல் திரைப்படம் ஆகும். இத்திரைப்படத்தினை சி. பாலமுருகன் இயக்கியிருந்தார். இப்படத்தில் விக்ராந்த் மற்றும் ஹனி ரோஸ் ஆகியோர் முக்கிய வேடங்களில் நடித்தனர்.
# முதல் கனவே

## நடிகர்கள்

- ஹரிஹரன் பிரபுவாக விக்ராந்த்
- ஜெனிபராக ஹனி ரோஸ்
- சதீஷாக சந்தனம்
- கருணாஸ்
- டேவிட் ஆக யுகேந்திரன்
- மணிவண்ணன்
- ஜெனிபரின் தாத்தாவாக ஜனகராஜ்
- டேவிட் தாயாக ராஜ்யலட்சுமி
- லாவண்யாவின் சகோதரராக வின்சென்ட் அசோகன்
- லாவண்யாவாக லாவண்யா
# முதல் கனவே

## பாடல்கள்

அனைத்துப் பாடல்களையும் ஸ்ரீகாந்த் தேவா இசையமைத்துள்ளார், பாடல் வரிகளை சி.பாலமுருகன் எழுதியுள்ளார்.  
- "ஆறுசாமி பொண்ணு" - சபேஷ்
- "பீர் வேணுமா" - ஷோபா சந்திரசேகர், விக்ராந்த்
- "முதல் முதல்" - மகாதி
- "யாரைக் கேட்டு" - கார்த்திக், கல்யாணி
- "முதல் முதல்" - பிரசன்னா ராவ்
# குப்புசாமி நாகராஜன்

**குப்புசாமி நாகராஜன்** (*Kuppuswamy Nagarajan*)(பிறப்பு: செப்டம்பர் 15, 1930) என்பவர் இந்திய கரிமவேதியியலாளர் ஆவார். இவர் அறிவியல் அறிஞர்களுக்கு வழங்கப்படும் உயரிய விருதான சாந்தி ஸ்வரூப் பட்நாகர் விருதினை பெற்றுள்ளார்.
# குப்புசாமி நாகராஜன்

## கல்வி மற்றும் பணிகள்

நாகராஜன் தமிழ்நாட்டில் உள்ள சிறுபலை எனும் கிராமத்தில் பிறந்தார். சென்னையிலுள்ள இலயோலாக் கல்லூரியில் பி.ஏ. ஹானர்சு பட்டத்தினை வேதியியல் பாடத்தில் 1950ஆம் ஆண்டில் பெற்றார். பின்னர் 1954ஆம் ஆண்டு மாநிலக் கல்லூரி முனைவர் பட்டத்தினை மாநிலக் கல்லூரியின் பேராசிரியர் டி.ஆர் கோவிந்தாச்சாரி, வழிகாட்டுதலில் பெற்றார். டைலோஃபோரின், ஜெண்டியானின் மற்றும் வெடெலோலாக்டோன் போன்ற பல இயற்கை தயாரிப்புகளின் கட்டமைப்பு தெளிவுபடுத்தலில் மேலும் மூன்று ஆண்டுகள் பணியாற்றினார். பின்னர் முனைவர் பட்ட மேல் ஆய்வினை டெட்ராய்டின் வெய்ன் மாநிலப் பல்கலைக்கழகம் (1957-59), பசடேனாவின் கலிபோர்னியா தொழில்நுட்பக் கழகம் (1959-60) மற்றும் சுவிட்சர்லாந்தின் சூரிக் பல்கலைக்கழகத்தில் (1961-62) மேற்கொண்டார். இதன்பிறகு, மருத்துவ வேதியியல் தலைவராக, சிபா ஆராய்ச்சி மையத்திலும் (1962-84), இயக்குநராக, ஆர் & டி ஆஃப் சியர்ல் இந்தியா, பம்பாய் (1984-92); நிறுவனர் இயக்குநர் ஆர் & டி மையம், ரெகான் லிமிடெட் (1992-2001); கார்ப்பரேட் ஆலோசகர், ஹிகல் லிமிடெட், மும்பை (2001-); மற்றும் ஆலோசகர், ஆராய்ச்சி மேம்பாட்டு மையம், அல்கெம் லேபரேட்டரீஸ் லிமிடெட், பெங்களூர் (2006), இந்திய தேசிய அறிவியல் கழக மூத்த விஞ்ஞானி பரிமாற்ற திட்டத்தின் கீழ், ராயல் சொசைட்டி (1982-83), பிரஞ்சு கழகம் (1984-85) மற்றும் போலந்து கழகம் (1988-89) ஆகியவற்றில் ஆய்வினைத் தொடர்ந்தார்.
# குப்புசாமி நாகராஜன்

## விருதுகள்

நாகராசனுக்கு இந்திய அரசு, 1974ஆம் ஆண்டு வேதியியல் அறிவியலுக்கான சாந்தி ஸ்வரூப் பட்நாகர் விருதினை வழங்கியது. வேதியியல் ஆய்வுக் கழகத்தின் வாழ்நாள் சாதனையாளர் விருது (2004), பேராசிரியர் வெங்கட்ராமன் சொற்பொழிவு விருது (1979 மற்றும் 2007) மற்றும் இந்திய அறிவியல் காங்கிரசு சங்கத்தின் பிளாட்டினம் ஜூபிலி சொற்பொழிவு விருது (1995), பெங்களூரில் உள்ள இந்திய அறிவியல் கழகம் (1974) மற்றும் மகாராட்டிர அறிவியல் கழக உறுப்பினர் விருதினையும் பெற்றுள்ளார்.
# பம்பாய் சமாச்சார்

**பம்பாய் சமாச்சர்** (*Bombay Samachar*), இப்போது **மும்பை சமாச்சார்** என்பது இந்தியாவில், தொடர்ந்து வெளியிடப்பட்டுவரும் மிகப் பழமையான செய்தித்தாள் ஆகும். 1822 ஆம் ஆண்டில் *ஃபர்தூன்ஜீ மர்சபான்* என்பவரால் நிறுவப்பட்ட இது குஜராத்தி மற்றும் ஆங்கிலத்தில் வெளியிடப்பட்டுள்ளது.